ธ.ก.ส. ปล่อยกู้ 2 สหกรณ์ สร้างมูลค่าเพิ่มปาล์มนม กระตุ้นเศรษฐกิจชุมชนให้ยั่งยืน
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.)
20 ส.ค. 2554

นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) 
กล่าวว่า ได้ปล่อยสินเชื่อให้กับสหกรณ์นิคมท่าแซะ จ.ชุมพร ในวงเงิน 373.6 ล้านบาท และสหกรณ์โคนมหนองโพราชบุรี วงเงิน 122 ล้านบาท เพื่อพัฒนาธุรกิจในชุมชนให้เข้มแข็ง
เงินกู้ที่ ธ.ก.ส. ปล่อยกู้ให้กับสหกรณ์นิคมท่าแซะ จ.ชุมพร นั้น สหกรณ์จะนำไปก่อสร้างโรงงานสกัดน้ำมันปาล์ม เป็นการสร้างมูลค่าเพิ่มในธุรกิจปาล์มน้ำมัน สร้างงานในชุมชน สร้างรายได้ กระตุ้นเศรษฐกิจในชุมชนให้เติบโตอย่างยั่งยืน 
ทั้งนี้ ธ.ก.ส. ได้ลดหย่อนหลักเกณฑ์เกี่ยวกับวงเงินกู้และเงินสมทบการลงทุน คือ ให้สหกรณ์กู้ได้วงเงินไม่เกิน 273.6 ล้านบาท คิดเป็น 87.62% ของเงินลงทุนในโครงการ 426.4 ล้านบาท จากปกติที่ปล่อยกู้ได้ไม่เกิน 80% และให้สหกรณ์สมทบเงินลงทุน 52.8 ล้านบาท คิดเป็น 12.38% คิดอัตราดอกเบี้ยเงินกู้ในอัตราต่ำเฉลี่ย 3.50% กำหนดชำระคืนเงินกู้เสร็จสิ้นภายใน 15 ปี ปลอดชำระคืนต้นเงินกู้ในปีที่ 1 ใช้ที่ดินแปลงที่ตั้งโครงการเป็นหลักประกัน
สำหรับสหกรณ์โคนมหนองโพราชบุรีนั้น จะนำเงินกู้ไปปรับปรุงโรงงานและซื้อเครื่องจักรทดแทน เพื่อเพิ่มประสิทธิภาพการผลิตนมยูเอชที 98 ล้านบาท ต่อเติมสำนักงาน 24.45 ล้านบาท ขยายฟาร์มโคนมสาธิต 35.3 ล้านบาท ชำระคืนเงินกู้ 15 ปี